Ελισάβετ ντε Μπάντλεσμιρ, κόμισσα του Νορθάμπτον

Η Ελισάβετ Μπάντλεσμιρ, κόμισσα τού Νορθάμπτον, αγγλ.: Elizabeth de Badlesmere), countess of Northampton (1313 - 8 Ιουνίου 1356) ήταν σύζυγος δύο Άγγλων ευγενών, του σερ Εδμόνδου Μόρτιμερ και τού Γουλιέλμου ντε Μπόουιν 1ου κόμη τού Νορθάμπτον. Ήταν συγκληρονόμος το΄΄υ αδελφού της Γκιλ ντε Μπάντλεσμιρ 2ου βαρόνου τού Μπάντλεσμιρ.

Στην ηλικία των 8 ετών στάλθηκε στον Πύργο τού Λονδίνου μαζί με τη μητέρα της, Μαργαρίτα ντε Κλερ και τα τέσσερα αδέλφια της, αφού η πρώτη αρνήθηκε την είσοδο στη βασιλική σύζυγο Ισαβέλλα τής Γαλλίας στο Κάστρο τού Λιντς, διατάζοντας τούς τοξότες να ανοίξουν πυρ εναντίον τής ομάδας της.

 Οικογένεια 
Η Ελισάβετ γεννήθηκε στο Κάστρο Μπάντλεσμιρ, στο Κεντ τής Αγγλίας το 1313, ως κόρη τού Βαρθολομαίου ντε Μπάντλεσμιρ 1ου βαρόνου τού Μπάντλεσμιρ, και τής Μαργαρίτας ντε Κλερ. Οι γονείς τού πατέρα της ήταν ο Γκάνσελιν ντε Μπάντλεσμιρ και η Ιωάννα ΦιτςΜπέρναρντ, και οι γονείς τής μητέρας της ήταν ο Θωμάς ντε Κλερ κύριος τού Θόμοντ και η Γιουλιάνα ΦιτςΤζέραλντ τού Όφαλι.

Ο πατέρας τής Ελισάβετ απαγχονίστηκε, τραβήχθηκε και διαμελίστηκε στις 14 Απριλίου 1322, επειδή συμμετείχε στην εξέγερση τού Θωμά κόμη τού Λάνκαστερ εναντίον τού βασιλιά Εδουάρδου Β' τής Αγγλίας και η μητέρα της φυλακίστηκε στον Πύργο τού Λονδίνου μέχρι τις 3 Νοεμβρίου 1322. Είχε συλληφθεί τον προηγούμενο Οκτώβριο, επειδή διέταξε επίθεση κατά τής βασίλισσας Ισαβέλλας (συζύγου τού Εδουάρδου Β΄), όταν της αρνήθηκε την είσοδο στο Κάστρο τού Ληντς, όπου ο βαρόνος Μπάντλεσμιρ κατείχε τη θέση τού κυβερνήτη. Η Ελισάβετ και τα αδέλφια της στάλθηκαν επίσης στον Πύργο τού Λονδίνου μαζί με τη μητέρα τους.  Η Ελισάβετ ήταν 8 ετών εκείνη την εποχή, και ήταν παντρεμένη ήδη πέντε χρόνια με τον πρώτο της σύζυγο, αν και ο γάμος δεν είχε ακόμη ολοκληρωθεί λόγω του νεαρού τής ηλικίας της.

Το 1328 ο αδελφός τής Ελισάβετ, Τζάιλς, επέτυχε επιστροφή τής κληρονομίας τού πατέρα του, και έτσι τον διαδέχθηκε στη βαρονία ως 2ος βαρόνος τού Μπάντλεσμιρ. Η Ελισάβετ, μαζί με τις τρεις αδελφές της, ήταν συγκληρονόμος τού Τζάιλς, ο οποίος δεν είχε παιδιά. Μετά το τέλος του το 1338, η βαρονία τέθηκε σε αναστολή. Τα κτήματα τού Μπάντλεσμιρ μοιράστηκαν μεταξύ των τεσσάρων αδελφών: και το μερίδιο τής Ελισάβετ περιελάμβανε τα αρχοντικά (manors) τού Ντρέιτον στο Σάσεξ, τού Κίνγκστον και τού Έριθ στο Κεντ, ένα μέρος τού Φίνμιρ στο Όξφορντσιρ, καθώς και ακίνητα στο Λονδίνο.

 Οικογένεια 
Στις 27 Ιουνίου 1316, όταν ήταν μόλις τριών ετών, η Ελισάβετ παντρεύεύτηκε τον πρώτο της σύζυγο, σερ Εδμόνδο Μόρτιμερ. Το γαμήλιο συμβόλαιο υπογράφηκε στις 9 Μαΐου 1316. Ο λόρδος Μπάντλεσμιρ πλήρωσε στον Ρογήρο Μόρτιμερ το ποσό των 2000 λιρών, και σε αντάλλαγμα ο Μόρτιμερ προίκισε την Ελισάβετ με πέντε πλούσια αρχοντικά (manors) εφ' όρου ζωής, και την επιστροφή άλλων εδαφών.

Η Ελισάβετ και ο Εδμόνδος είχαν:
 Ρογήρος Μόρτιμερ, 2ος κόμης των Ουαλικών Συνόρων (11 Νοεμβρίου 1328, Κάστρο Λάντλοου - 26 Φεβρουαρίου 1360), νυμφεύτηκε τη Φιλίππα Μόνταγκιου, κόρη τού Γουλιέλμου Μόνταγκιου 1ου κόμη τού Σόλσμπερυ και τής Αικατερίνης Γκράντισον, με την οποία απέκτησε τέκνα, συμπεριλαμβανομένου τού:
 Εδμόνδου Μόρτιμερ 3ου κόμη των Συνόρων.
 Ιωάννης Μόρτιμερ (απεβ. νέος)

Ο πεθερός τής Ελισάβετ, κόμης τού Μόρτιμερ, απαγχονίστηκε τον Νοέμβριο τού 1330, επειδή είχε αναλάβει τη βασιλική εξουσία, μαζί με άλλα εγκλήματα. Οι περιουσίες του δήμευσαν υπέρ τού Στέμματος, επομένως ο σύζυγος τής Ελισάβετ δεν τον διαδέχθηκε στην κομητεία: απεβίωσε έναν χρόνο αργότερα. Η προίκα τής Ελισάβετ περιελάμβανε τις ιδιοκτησίες τού Μαελιένιντ και τού Κόμοτ Ντέντουρ στα Ουαλικά Σύνορα.

Το 1335 η Ελισάβετ παντρεύτηκε για δεύτερη φορά, με τον Γουλιέλμο ντε Μπόουιν 1ο κόμη τού Νορθάμπτον (1312–1360), 5ο γιο τού Χάμφρεϋ ντε Μπόουιν 4ου κόμη τού Χέρεφορντ και τής Ελισάβετ τού Ρούντλαν. Ο γάμος τους κανονίστηκε, για να τερματιστεί η αμοιβαία εχθρότητα που υπήρχε μεταξύ των οικογενειών Μπόουιν και Μόρτιμερ. Thomas B. Costain, The Three Edwards, pp.193–95

Η Ελισάβετ και ο Γουλιέλμος είχαν:
 Χάμφρεϊ ντε Μπόουν 7ος κόμης τού Χέρεφορντ, 6ος κόμης τού Έσσεξ, 2ος κόμης τού Νορθάμπτον (24 Μαρτίου 1342 - 16 Ιανουαρίου 1373), μετά τις 9 Σεπτεμβρίου 1359 νυμφεύτηκε την Ιωάννα ΦιτςΆλαν κόμισσα τού Χέρεφορντ, με την οποία απέκτησε δύο κόρες, την:
 Ελεονώρα ντε Μπόουιν δούκισσα τού Γκλόστερ, και τη:
 Μαρία ντε Μπόουιν, σύζυγο τού Ερρίκου τού Μπόλινγκμπροκ (που αργότερα βασίλευσε ως Ερρίκος Δ΄).
 Ελισάβετ ντε Μπόουιν (π. 1350 - 3 Απριλίου 1385), στις 28 Σεπτεμβρίου 1359 παντρεύτηκε τον Ριχάρδο ΦιτςΆλαν 11ο κόμη τού Άρουντελ, με τον οποίο απέκτησε επτά παιδιά, συμπεριλαμβανομένου τού:
 Θωμά ΦιτςΆλάν 5ου κόμη τού Άρουντελ, τής:
 Ελισάβετ ΦιτςΆλαν και τής:
 Ιωάννας ΦιτςΆλαν βαρόνης Μπεργκαβεννί.

 Το τέλος 
Η Ελισάβετ ντε Μπάντλεσμιρ απεβίωσε στις 8 Ιουνίου 1356. Τάφηκε στη μονή Μπλάκ Φρίαρς στο Λονδίνο. Η διαθήκη της, με ημερομηνία 31 Μαΐου 1356, ζητούσε την ταφή στη μονή.

 Αναφορές 

 Περαιτέρω ανάγνωση 
 Τόμας Μπ. Κόσταιν, Οι Τρεις Έντουαρντς, Εκδόσεις Doubleday, 1958

Κατηγορία:Οικογένεια Μόρτιμερ
Κατηγορία:Οικογένεια Μπάντλεσμιρ